Μένιος Σακελλαρόπουλος

Ο Μένιος Σακελλαρόπουλος είναι Έλληνας δημοσιογράφος και συγγραφέας. Έχει εργαστεί για σχεδόν πέντε δεκαετίες στον χώρο των μέσων ενημέρωσης, σε εφημερίδες, περιοδικά, ραδιόφωνο, τηλεόραση και ενημερωτικές ιστοσελίδες. Παράλληλα έχει συγγράψει είκοσι δύο μυθιστορήματα. Μάλιστα για τα τρία τελευταία (Ο αρχάγγελος των βράχων, Το μπάσταρδο, Σουλτάνα) έγραψε θεατρικές παραστάσεις εν είδει παρουσίασης. Είναι μέλος της ΕΣΗΕΑ και του ΠΣΑΤ, από τον οποίο έχει βραβευθεί πέντε (5) φορές. Το 2024 του απονεμήθηκε το "Βραβείο Μπότση" από την πρόεδρο της Δημοκρατίας για την προσφορά του στη δημοσιογραφία και τη λογοτεχνία.

 Βιογραφία 
Ο Μένιος Σακελλαρόπουλος γεννήθηκε και μεγάλωσε στον Πειραιά. Σπούδασε στη Νομική Σχολή του Δημοκριτείου Πανεπιστημίου Θράκης, ενώ παράλληλα ξεκίνησε να ασχολείται με τη δημοσιογραφία από το 1978.

Ξεκίνησε τη δημοσιογραφία σε ηλικία 17 ετών στο Φως των Σπορ με τον Θεόδωρο Νικολαΐδη, ενώ στα 21 του προσλήφθηκε στο Έθνος του Αλέκου Φιλιππόπουλου. Έκτοτε εργάστηκε στα μεγαλύτερα Μέσα της χώρας, σε εφημερίδες, περιοδικά, ραδιόφωνο, τηλεόραση και ιστοσελίδες.

Στη διάρκεια της καριέρας του εργάστηκε σε πολλές ελληνικές εφημερίδες, ανάμεσά τους το Φως, η Βραδυνή, το Έθνος, η Αθλητική, το Sportime, το Derby, ο Ελεύθερος Τύπος, τα Νέα, καθώς και στα περιοδικά Εικόνες, Επίκαιρα, Nitro, Active. Υπήρξε επίσης παρουσιαστής τηλεοπτικών εκπομπών στο MEGA Channel, στο οποίο είναι από τους παλαιότερους εργαζόμενους. Στη διάρκεια της καριέρας του έχει συναντήσει τις μεγαλύτερες προσωπικότητες του αθλητισμού κι ανάμεσά τους τον Πελέ, τον Μαραντόνα τον Κρόιφ, τον Μπεκενμπάουερ, τον Ζιντάν, τον Μέσι, τον Ροναλντίνιο, τον Μπέκαμ, τον Ρομπέρτο Κάρλος, τον Καντονά και δεκάδες άλλους. 

Στην μακρόχρονη πορεία του έχει καλύψει σημαντικές αθλητικές διοργανώσεις, όπως Ολυμπιακούς Αγώνες, Παγκόσμια Κύπελλα, Πανευρωπαϊκούς αγώνες στίβου, Τσάμπιονς Λιγκ κ.ά., και έχει πραγματοποιήσει τρεις φορές τον γύρο της Ευρώπης για να καλύψει δεκάδες ρεπορτάζ, ενώ έχει φτάσει μέχρι και τη Νότια Αφρική.

Το 2025 συμπλήρωσε 47 χρόνια καριέρας στη δημοσιογραφία.Lifo – Συνέντευξη 

Είναι παντρεμένος από το 1995 με την Αγγελική Χατζηστυλιανού, με την οποία έχει δύο παιδιά, τον Γιώργο που σπούδασε μαθηματικά και την Κορίνα που σπούδασε στη Φιλοσοφική και μετέπειτα στη δραματική σχολή. Ο Μένιος Σακελλαρόπουλος έχει συγγράψει συνολικά 22 βιβλία, ενώ έχει κάνει την επιστημονική επιμέλεια και τον πρόλογο σε δώδεκα βιογραφίες ξένων ποδοσφαιριστών που κυκλοφορούν από τις Εκδόσεις Ψυχογιός

 Έτος  Τίτλος  Εκδότης 2003  Είκοσι χρόνια ταξίδια με τον Παναθηναϊκό – Εκεί που έχω ταξιδέψει  Λιβάνης 2004  Ολυμπιάδα: Ιστορία και θρύλοι  Λιβάνης 2006  The Game Boy  Λιβάνης 2007  Θα πεθάνεις ρε  Λιβάνης 2008  Η Νύχτα της Λώρας  Λιβάνης 2009  Μαύρο Φιλί  Λιβάνης 2010  Φεγγάρι από πέτρα  Λιβάνης 2011  Δύο μαύρα πουκάμισα  Λιβάνης 2012  Πορφυρός Κώδικας  Λιβάνης 2013  Ένοχες ζωές  Λιβάνης 2014  Η παγίδα των χρωμάτων  Λιβάνης 2015  Το σημάδι  Ψυχογιός 2016  Δεκατρία Κεριά στο σκοτάδι  Ψυχογιός 2017  Ο χορός των συμβόλων  Ψυχογιός 2018  Η πυραμίδα της οργής  Ψυχογιός 2019  Πικρό Γάλα  Ψυχογιός 2020  Τα δεκαέξι γράμματα  Ψυχογιός 2021  Το κορίτσι της στάχτης  Ψυχογιός 2022  Ενός λεπτού σιγή  Ψυχογιός 2023  Ο αρχάγγελος των βράχων  Ψυχογιός 2024  Το μπάσταρδο  Ψυχογιός 2025  Σουλτάνα  Ψυχογιός
 Παραπομπές 




Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς